text: नई दिल्ली: पंजाब नेशनल बैंक से जुड़े करीब 13,000 करोड़ रुपए के धोखाधड़ी के मामले में फरार नीरव मोदी और मेहुल चोकसी ने इस फ्रॉड को अंजाम देने के लिए पूरा प्लान बनाया था। टाइम्स नाउ ने इस मामले में ईडी द्वारा दायर की गई चार्जशीट देखी तो कई चौंकाने वाले खुलासे सामने आए हैं। चार्जशीट में ईडी ने इस बात की जानकारी दी है कि कैसे नीरव मोदी ने अपने परिवार के लोगों के साथ मिलकर इस साजिश को अंजाम दिया। बता दें कि नीरव मोदी ने इस बैंक फ्रॉड को अंजाम देने के लिए कई डमी कंपनियों का सहारा लिया है।